Guðni Th. Jóhannesson , forseti Íslands , tilkynnti um fyrirhugaða opnun Píeta-hússins í september 2017 . Þangað hefur verið mikil aðsókn allt frá opnun , en síðastliðinn nóvember myndaðist í fyrsta sinn biðlisti eftir þjónustunni . Húsnæðið er um 100 fermetrar að stærð og er markmiðið að aðstæður séu heimilislegar og notalegar fyrir þá sem þangað sækja , að því er segir í tilkynningunni . Frá undirritun samningsins . Ljósmynd / Aðsend Síðasti samningur um húsnæðið var gerður í nóvember 2017 til tveggja ára og var því komið að endurnýjun . María Björk Einarsdóttir , framkvæmdastjóri Ölmu , og Kristín Ólafsdóttir , framkvæmdastjóri Píeta-samtakanna , undirrituðu nýjan samning til tveggja ára síðasta miðvikudag . „ Aðsókn í okkar þjónustu fer stöðugt vaxandi og við fögnum því sannarlega að fleiri leiti sér aðstoðar . Okkar skjólstæðingar eru að jafnaði í viðkvæmum aðstæðum og því ómetanlegt að geta áfram boðið öruggar og notalegar aðstæður á Baldursgötunni , “ segir Kristín í tilkynningunni . „ Við stöndum frammi fyrir því að þurfa að lengja afgreiðslutíma okkar út af plássleysi en Baldursgatan hefur svo sannarlega verið okkar heimili . “ „ Það hefur verið frábært að fylgjast með starfi Píeta undanfarin tæp tvö ár , þar sem fólki í viðkvæmum aðstæðum er veitt vönduð ráðgjöf og aðstoð , “ segir María Björk , framkvæmdastjóri Ölmu í tilkynningunni . „ Við erum afskaplega stolt af samstarfinu og ánægð að geta tryggt áframhaldandi starfsemi Píeta-hússins , þar sem fjöldi fólks sækir þjónustu á hverjum degi . “